کاناداده باشیگه قرس سالگن قیزگینه سیناودن اخراج ایتیلدی
کانادانینگ مونتریئال شهریده اعتقادیگه بناً باشیدن قرس نی چیقرمه گن مسلمان بیر قیز معلم تامانیدن صنف دن اخراج ایتیلگن.
کالیج دی میزونوف آتیده گی مکتب ده یوز بیرگن حادثه نینگ ترقلیشی باعث مکتب نینگ سوزلاوچیسی لین لیگر ؛
بیولوژی معلمی تعلیمی ییل نینگ باشیده سیناولر جریانیده قلپاق، اوزون ساچ ویا قرس بیلن قولاقلری نینگ یاپمه ییش لرینی ایتگن. معلم بو قاعده نی اوقووچیلرنینگ امتحان جریانیده قولاقلریگه قولاق لیق تاقمه سینلر دیب قویگن، دیدی.
لیگر مسلمان قیزنینگ معلمی گه دینی اعتقادی باعث قرس نی چیقریشی ممکن ایمس ایکن لیگینی ایتگن حالده صنف دن اخراج ایتیلگن لیگینی قید ایتدی. حادثه نینگ معلم اوچون هم ناراحت قیلووچی ایکن لیگینی اورغولب، اوقووچی نینگ ایریم بیر تاریخده امتحان بیریشی اوچون معلکی بیلن ارتباط ده ایکن لیگینی بیان ایتدی.
مذکور اوقووچی نینگ رسمی بیر شکلده شکایت قیلمه گن لیگینی معلوم قیلیب، بو کبی حادثه نینگ تکرار بولمس لیگی اوچون مکتب اداره سی نینگ فعالیت قیلیب تورگن لیگینی بیلدیردی.
باشقه بیر تاماندن کیبیک ایالتی نینگ باشلیغی فلیپ کویلارد حادثه نینگ اوقوچی نینگ شخصی حرکتی باعث یوز بیرگن لیگینی اورغولب، مسأله باشله گن جایده حل بولگن لیگی اوچون خرسند بولدیم. بو کبی حادثه بیلن علاقه لی لایحه تیارلنماقده و یقین پیتده پارلمانگه انتقال تاپه دی، دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
